**VIENOŠANĀS Nr.\_\_\_\_\_**

par biedrības “Latvijas Holšteinas šķirnes lopu audzētāju asociācija”

Holšteinas šķirnes govju audzēšanas programmas īstenošanu

|  |  |
| --- | --- |
| Valmierā,  | 20 . gada . |

Šī vienošanās ir noslēgta starp:

**biedrību “Latvijas Holšteinas šķirnes lopu audzētāju asociācija”**, Reģ. Nr. 40008034236, Rīgas ielā 38-6, Valmierā, LV-4201, kuru pamatojoties Statūtiem, pārstāv Valdes priekšsēdētājs **Jānis Grasbergs**, turpmāk Vienošanās tekstā saukts Biedrība, no vienas puse, un *Audzēšanas programmas īstenotājs, uzņēmuma nosaukums, ganāmpulka numurs, Reģ. nr., adrese,*­­­­­­­ ­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tās *amatpersonas* personā, turpmāk saukts Audzētājs, no otras puses, kopā turpmāk saukti Puses.

1. Sākot ar brīdi, kad abas Puses parakstījušas šo Vienošanos:

1.1. Biedrībai ir pienākums:

1.1.1. Ievērot Audzētāja tiesības, kas reglamentētas Biedrības Statūtos vai Holšteinas šķirnes govju audzēšanas programmas īstenošanas reglamentā;

1.1.2. Nodrošināt audzēšanas programmā iekļauto govju eksterjera lineāro vērtēšanu Audzētāja ganāmpulkā atbilstoši Ministru Kabineta noteikumiem “Slaucamo govju un slaucamo kazu pārraudzības un snieguma pārbaudes kārtība”;

1.1.3. Nodrošināt regulāru ganāmpulka govju un teļu ierakstīšanu ciltsgrāmatā un ciltsgrāmatā uzņemto govju klases paaugstināšanu, izvērtējot dzīvnieku sniegumu.

1.2. Audzētājam ir pienākums:

1.2.1. Īstenot Holšteinas šķirnes govju audzēšanas programmu, ievērojot visas prasības, kas attiecināmas uz Audzētāju;

1.2.2. Ievērot Audzētāja pienākumus, kas reglamentēti Holšteinas šķirnes govju audzēšanas programmas īstenošanas reglamentā;

1.2.3. Ar lineārās vērtēšanas ekspertu saskaņot un nodrošināt apstākļus govju lineārās vērtēšanas darba veikšanai vērtēšanas sarakstā iekļautajiem dzīvniekiem;

1.2.4. Gadījumā, ja ganāmpulkā ir no sertificētiem Holšteinas šķirnes vaisliniekiem iegūti sievišķās kārtas dzīvnieki, ar kuriem nav paredzēts īstenot Holšteinas šķirnes govju audzēšanas programmu, iesniegt šo dzīvnieku sarakstu Biedrībai;

1.2.5. Pēc Biedrības pieprasījuma noteiktajā termiņā veikt DNS analīzes ciltsgrāmatā ierakstīto dzīvnieku izcelsmes pareizības paškontrolei.

1.3. Biedrībai ir tiesības:

1.3.1. Neizsniegt zootehniskos sertifikātus un izcelsmes apliecinājumus, ja Audzētājs neievēro Holšteinas šķirnes govju audzēšanas programmas nosacījumus;

1.3.2. Lauzt šo Vienošanos, ja Audzētājs neievēro Holšteinas šķirnes govju audzēšanas programmas īstenošanas reglamenta vai šīs Vienošanās nosacījumus, Audzētājam par to rakstiski paziņojot piecas darba dienas iepriekš.

1.4. Audzētājam ir tiesības:

1.4.1. Lauzt šo Vienošanos, Biedrībai par to rakstiski paziņojot brīva iesnieguma formā piecas darba dienas iepriekš.

2. Vienošanās sastādīta latviešu valodā uz 1 (vienas) lapas 2 (divos) eksemplāros, ar vienādu juridisko spēku. Katrai Pusei – viens parakstīts vienošanās eksemplārs.

|  |  |
| --- | --- |
| **Pušu paraksti:** |  |
| **LHA valdes priekšsēdētājs:** | **Audzētājs:** |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 paraksts (Jānis Grasbergs) paraksts paraksta atšifrējums